**INFORMATÍVNE KONSOLIDOVANÉ ZNENIE**

**NARIADENIE VLÁDY**

**Slovenskej republiky**

**č. 195/2018 Z. z.**

**z 20. júna 2018, ktorým sa ustanovujú podmienky na poskytnutie investičnej pomoci, maximálna intenzita investičnej pomoci a maximálna výška investičnej pomoci v regiónoch Slovenskej republiky v znení nariadenia vlády Slovenskej republiky č. 429/2020 Z. z. a návrhu nariadenia vlády Slovenskej republiky**

Vláda Slovenskej republiky podľa § 29 ods. 1 zákona č. 57/2018 Z. z. o regionálnej investičnej pomoci a o zmene a doplnení niektorých zákonov nariaďuje:

# § 1

Investičná pomoc sa poskytuje v regiónoch[[1]](#footnote-2))

1. západné Slovensko okrem Bratislavského kraja,
2. stredné Slovensko,
3. východné Slovensko.

# § 2

(1) Na účely tohto nariadenia vlády sú okresmi v regióne západné Slovensko

1. okresy Trnavského kraja,
2. okresy Trenčianskeho kraja,
3. okresy Nitrianskeho kraja.

(2) Na účely tohto nariadenia vlády sú okresmi v regióne stredné Slovensko

1. okresy Žilinského kraja,
2. okresy Banskobystrického kraja

(3) Na účely tohto nariadenia vlády sú okresmi v regióne východné Slovensko

1. okresy Prešovského kraja,
2. okresy Košického kraja.

(4) Na účely príspevku na vytvorené nové pracovné miesta a na účely § 3 ods. 1 sa okresy regiónov Slovenskej republiky rozdeľujú do týchto zón:

1. zóna A, okresy s mierou nezamestnanosti[[2]](#footnote-3)) najviac 100 % priemernej miery evidovanej nezamestnanosti v Slovenskej republike,
2. zóna B, okresy s mierou nezamestnanosti vyššou ako 100 % a nižšou ako 135 % priemernej miery evidovanej nezamestnanosti v Slovenskej republike
3. zóna C, okresy s mierou nezamestnanosti najmenej 135 %, ktoré nie sú okresmi podľa písmena d),
4. zóna D, okresy, ktoré sú ku dňu podania žiadosti o investičnú pomoc na Ministerstvo hospodárstva Slovenskej republiky (ďalej len „ministerstvo hospodárstva“) najmenej rozvinutými okresmi.[[3]](#footnote-4))

(5) Na zaradenie okresu do zón podľa odseku 4 sa porovnáva

1. miera nezamestnanosti v okrese hlavného miesta realizácie investičného zámeru za kalendárny rok, ktorý predchádza kalendárnemu roku, v ktorom bola ministerstvu hospodárstva doručená žiadosť o investičnú pomoc, a
2. vážený priemer miery nezamestnanosti v okrese hlavného miesta realizácie investičného zámeru za kalendárny rok, ktorý predchádza kalendárnemu roku, v ktorom bola ministerstvu hospodárstva doručená žiadosť o investičnú pomoc, a miery nezamestnanosti s ním susediacich okresov za rovnaké obdobie; váhu miery nezamestnanosti okresu hlavného miesta realizácie investičného zámeru a váhu miery nezamestnanosti okresov susediacich s okresom hlavného miesta realizácie investičného zámeru tvorí počet ekonomicky aktívneho obyvateľstva v okrese za kalendárny rok, ktorý predchádza kalendárnemu roku, v ktorom bola ministerstvu hospodárstva doručená žiadosť o investičnú pomoc.
   1. Do zón podľa odseku 4 sa okres zaradí podľa vyššej z hodnôt, ktoré sa porovnávajú podľa odseku 5.
   2. Na zaradenie do zón podľa odseku 4 sa okresy Košice I, Košice II, Košice III a Košice IV považujú za susediace okresy.

# § 3

1. Podmienky na poskytnutie investičnej pomoci v priemyselnej výrobe a v prioritných oblastiach priemyselnej výroby, podľa formy investičnej pomoci, dosahujú v jednotlivých zónach hodnoty podľa prílohy č. 1.
2. Podmienky na poskytnutie investičnej pomoci v technologickom centre a v prioritných oblastiach technologických centier, podľa formy investičnej pomoci, dosahujú hodnoty podľa prílohy č. 2.
3. Podmienky na poskytnutie investičnej pomoci v centre podnikových služieb a v prioritných oblastiach centier podnikových služieb, podľa formy investičnej pomoci, dosahujú hodnoty podľa prílohy č. 3.

# § 4

Investičné zámery realizované v prioritných oblastiach priemyselnej výroby sú investičné zámery

1. *výlučne zamerané na výrobu produktov, ktoré sú výsledkom činnosti, ktorá patrí pod relevantné odvetvie podľa národnej štatistickej klasifikácie ekonomických činností3a) (ďalej len „SK NACE Rev. 2“) na určenie prioritných oblastí podľa prílohy č. 4, alebo na výrobu produktov, ktorých priamym odberateľom alebo nepriamym odberateľom je fyzická osoba – podnikateľ alebo právnická osoba, ktorej hlavná činnosť patrí pod relevantné odvetvie SK NACE Rev. 2 na určenie prioritných oblastí podľa prílohy č. 4, ak ich preukázateľne využíva na výrobu produktov, ktoré sú výsledkom činnosti, ktorá patrí pod relevantné odvetvie SK NACE Rev. 2 na určenie prioritných oblastí podľa prílohy č. 4, a*
2. pri ktorých najmenej 75 % oprávnených investičných nákladov na obstaraný dlhodobý hmotný majetok vo forme strojov, prístrojov a zariadení prijímateľ investičnej pomoci vynaloží do strojov, prístrojov a zariadení, ktoré patria medzi relevantné technológie na určenie prioritných oblastí podľa prílohy č. 4.

# § 5

Investičné zámery realizované v prioritných oblastiach technologických centier sú investičné zámery výlučne zamerané na vývoj alebo inováciu technicky vyspelých výrobkov, technológií alebo výrobných procesov, ak ide o vývojársku činnosť alebo inovačnú činnosť, ktorá patrí pod relevantné odvetvie *SK NACE Rev. 2* na určenie prioritných oblastí podľa prílohy č. 5, alebo produkt alebo služba, ktorých sa vývoj alebo inovácia podľa tohto ustanovenia týka, patrí medzi relevantné technológie na určenie prioritných oblastí podľa prílohy č. 5.

# § 6

Investičné zámery realizované v prioritných oblastiach centier podnikových služieb sú investičné zámery, ktoré sú výlučne a priamo zamerané na poskytovanie centralizovaných podporných služieb v oblasti riadenia spoločností, financií a informačných technológií a ktoré vytvárajú znalostné pracovné pozície s vyššou pridanou hodnotou, pri ktorých je nízke riziko automatizácie. Ide najmä o pracovné pozície v oblasti riadenia, rozvoja a vzdelávania ľudí alebo pracovné pozície, pre ktoré sú charakteristické kreatívne činnosti, činnosti smerujúce k vytváraniu nových podnikových procesov alebo k zlepšovaniu existujúcich podnikových procesov, alebo činnosti vyžadujúce aplikáciu expertízy pri rozhodovaní a plánovaní.

# § 7

Maximálny podiel obstaraných strojov, prístrojov a zariadení v priemyselnej výrobe, ktoré môžu byť umiestnené v doplnkových miestach realizácie investičného zámeru, nesmie presiahnuť 20 % obstarávacej ceny všetkých obstaraných strojov, prístrojov a zariadení, ktoré sú zahrnuté do oprávnených nákladov investičného zámeru, na ktoré je investičná pomoc poskytnutá.

# § 8

1. Maximálna intenzita investičnej pomoci pre investičný zámer s oprávnenými nákladmi do 50 miliónov eur nesmie v jednotlivých regiónoch Slovenskej republiky presiahnuť hodnoty vyjadrené ako percentuálny podiel z celkovej výšky oprávnených nákladov investičného zámeru podľa prílohy č. 6.
2. Ak je investičný zámer s oprávnenými nákladmi do 50 miliónov eur realizovaný mikropodnikom, malým podnikom alebo stredným podnikom,[[4]](#footnote-5)) možno intenzitu investičnej pomoci podľa prílohy č. 6 zvýšiť pre mikropodniky a malé podniky o 20 % a pre stredné podniky o 10 %.
3. *Ak je investičný zámer s oprávnenými nákladmi do 50 miliónov eur realizovaný v území, ktoré bolo určené na podporu z Fondu spravodlivej transformácie4a) v rámci plánu spravodlivej transformácie schváleného Európskou komisiou, možno intenzitu investičnej pomoci podľa prílohy č. 6 zvýšiť o 10 %.*

# § 9

Maximálna výška investičnej pomoci pre investičný zámer s oprávnenými nákladmi nad 50 miliónov eur nesmie presiahnuť upravenú výšku pomoci vypočítanú pre časť oprávnených nákladov

1. do 50 miliónov eur 100 % maximálnej intenzity investičnej pomoci uplatniteľnej v danom regióne Slovenskej republiky podľa prílohy č. 6,
2. nad 50 miliónov eur a do 100 miliónov eur 50 % maximálnej intenzity investičnej pomoci uplatniteľnej v danom regióne Slovenskej republiky podľa prílohy č. 6,
3. nad 100 miliónov eur 34 % maximálnej intenzity investičnej pomoci uplatniteľnej v danom regióne Slovenskej republiky podľa prílohy č. 6.

# § 10

1. Maximálna výška dotácie na dlhodobý hmotný majetok a dlhodobý nehmotný majetok nesmie v jednotlivých regiónoch Slovenskej republiky presiahnuť hodnoty podľa prílohy č. 7 vyjadrené ako percentuálny podiel z oprávnených investičných nákladov.[[5]](#footnote-6))
2. Maximálna výška úľavy na dani z príjmov nesmie v jednotlivých regiónoch Slovenskej republiky presiahnuť hodnoty podľa prílohy č. 8 vyjadrené ako percentuálny podiel z oprávnených nákladov,[[6]](#footnote-7)) ak sú splnené podmienky podľa osobitného predpisu.[[7]](#footnote-8))
3. Maximálna výška príspevku na vytvorené nové pracovné miesta nesmie v zónach jednotlivých regiónov Slovenskej republiky presiahnuť hodnoty podľa prílohy č. 9 vyjadrené ako percentuálny podiel z oprávnených mzdových nákladov,[[8]](#footnote-9)) ak sú splnené podmienky podľa osobitného predpisu.[[9]](#footnote-10))
4. Maximálny rozdiel medzi hodnotou nehnuteľného majetku stanovenou znaleckým posudkom a hodnotou prevodu nehnuteľného majetku nesmie v jednotlivých regiónoch Slovenskej republiky presiahnuť hodnoty podľa prílohy č. 10 vyjadrené ako percentuálny podiel z hodnoty nehnuteľného majetku stanovenej znaleckým posudkom.
5. Maximálny rozdiel medzi hodnotou nájmu nehnuteľného majetku stanovenou znaleckým posudkom a hodnotou nájmu nehnuteľného majetku nesmie v jednotlivých regiónoch Slovenskej republiky presiahnuť hodnoty podľa prílohy č. 11 vyjadrené ako percentuálny podiel z hodnoty nájmu nehnuteľného majetku stanovenej znaleckým posudkom.

# § 11

V konaniach začatých od 1. apríla 2018 a právoplatne neskončených do 30. júna 2018 sa podmienky na poskytnutie investičnej pomoci, maximálna intenzita investičnej pomoci a maximálna výška investičnej pomoci v regiónoch Slovenskej republiky posudzujú podľa tohto nariadenia vlády.

# § 11a

# Prechodné ustanovenia súvisiace s mimoriadnou situáciou spôsobenou šírením ochorenia COVID-19 účinné od 1. januára 2021

1. Ak prijímateľ investičnej pomoci nebol podľa rozhodnutia o poskytnutí investičnej pomoci vydaného do 31. decembra 2020 povinný do 12. marca 2020 splniť podmienku
2. minimálnej výšky podielu nových strojov, prístrojov a zariadení určených na výrobné účely na obstaranom dlhodobom hmotnom majetku a dlhodobom nehmotnom majetku podľa prílohy č. 1, sa táto podmienka znižuje o 10 %,
3. maximálneho podielu obstaraných strojov, prístrojov a zariadení v priemyselnej výrobe, ktoré môžu byť umiestnené v doplnkových miestach realizácie investičného zámeru podľa § 7, sa táto podmienka zvyšuje na 40 % obstarávacej ceny všetkých obstaraných strojov, prístrojov a zariadení, ktoré sú zahrnuté do oprávnených nákladov investičného zámeru, na ktoré je investičná pomoc poskytnutá.
4. V konaniach o poskytnutí investičnej pomoci začatých od 1. januára 2021 do 31. decembra

2021 sa

1. miera nezamestnanosti v okrese hlavného miesta realizácie investičného zámeru a miera nezamestnanosti s ním susediacich okresov podľa § 2 ods. 5 a 6 posudzuje podľa miery nezamestnanosti v kalendárnom polroku, ktorý predchádza kalendárnemu polroku, v ktorom bola na ministerstvo hospodárstva doručená žiadosť o investičnú pomoc,
2. minimálna výška hodnoty obstaraného dlhodobého hmotného majetku a dlhodobého nehmotného majetku podľa príloh č. 1 až 3 znižuje na polovicu,
3. minimálny počet vytvorených nových pracovných miest podľa príloh č. 1 až 3 znižuje na polovicu,
4. maximálny podiel obstaraných strojov, prístrojov a zariadení v priemyselnej výrobe, ktoré môžu byť umiestnené v doplnkových miestach realizácie investičného zámeru podľa § 7 zvyšuje na 40 % obstarávacej ceny všetkých obstaraných strojov, prístrojov a zariadení, ktoré sú zahrnuté do oprávnených nákladov investičného zámeru, na ktoré je investičná pomoc poskytnutá.

# § 11b

# Prechodné ustanovenie súvisiace s transformáciou regiónu Horná Nitra

# účinné od 1. januára 2021

V konaniach o poskytnutí investičnej pomoci začatých od 1. januára 2021 do 31. decembra 2023 sa okres Prievidza považuje za okres zaradený do zóny D podľa § 2 ods. 4 písm. d); ustanovenia § 2 ods. 5 a 6 sa nepoužijú.

# *§ 11c*

*Prechodné ustanovenia súvisiace s mimoriadnou situáciou spôsobenou šírením ochorenia COVID-19 účinné od 1. januára 2022*

*V konaniach o poskytnutí investičnej pomoci začatých od 1. januára 2022 do 31. decembra 2022 sa*

1. *miera nezamestnanosti v okrese hlavného miesta realizácie investičného zámeru a miera nezamestnanosti s ním susediacich okresov podľa § 2 ods. 5 a 6 posudzuje podľa miery nezamestnanosti v kalendárnom polroku, ktorý predchádza kalendárnemu polroku, v ktorom bola na ministerstvo hospodárstva doručená žiadosť o investičnú pomoc,*
2. *minimálna výška hodnoty obstaraného dlhodobého hmotného majetku a dlhodobého nehmotného majetku podľa príloh č. 1 až 3 znižuje na polovicu,*
3. *minimálny počet vytvorených nových pracovných miest podľa príloh č. 1 až 3 znižuje na polovicu,*
4. *maximálny podiel obstaraných strojov, prístrojov a zariadení v priemyselnej výrobe, ktoré môžu byť umiestnené v doplnkových miestach realizácie investičného zámeru podľa § 7 zvyšuje na 40 % obstarávacej ceny všetkých obstaraných strojov, prístrojov a zariadení, ktoré sú zahrnuté do oprávnených nákladov investičného zámeru, na ktoré je investičná pomoc poskytnutá,*
5. *za investičné zámery realizované v prioritných oblastiach priemyselnej výroby považujú všetky investičné zámery realizované v priemyselnej výrobe.*

# *§ 11d*

# *Prechodné ustanovenie súvisiace s transformáciou regiónu Horná Nitra*

# *účinné od 1. januára 2022*

*V konaniach o poskytnutí investičnej pomoci začatých od 1. januára 2022 do 31. decembra 2023 sa okres Prievidza a okres Partizánske považujú za okresy zaradené do zóny D podľa § 2 ods. 4 písm. d); ustanovenia § 2 ods. 5 a 6 sa nepoužijú.*

*§ 11e*

# *Prechodné ustanovenie k  úpravám účinným od 1. januára 2022*

*V konaniach začatých a právoplatne neskončených do 31. decembra 2021 sa použije predpis v znení účinnom do 31. decembra 2021.*

# § 12

Zrušuje sa nariadenie vlády Slovenskej republiky č. 219/2015 Z. z., ktorým sa ustanovuje maximálna intenzita investičnej pomoci a výška investičnej pomoci v jednotlivých regiónoch Slovenskej republiky.

# § 13

Toto nariadenie vlády nadobúda účinnosť 1. júla 2018.

Príloha č. 1

PODMIENKY NA POSKYTNUTIE INVESTIČNEJ POMOCI

V PRIEMYSELNEJ VÝROBE

|  |  |  |  |  |  |
| --- | --- | --- | --- | --- | --- |
|  | Dotácia na dlhodobý hmotný majetok a dlhodobý  nehmotný majetok | | Úľava na dani z príjmov | Príspevok na vytvorené nové pracovné miesta | Prevod nehnuteľného  majetku alebo nájom  nehnuteľného majetku |
| Prioritné  oblasti | Ostatné  oblasti |
| Zóna A | | |  |  |  |
| Minimálna výška hodnoty obstaraného dlhodobého hmotného majetku a dlhodobého nehmotného majetku | 40 000 000 | neposkytuje sa | 6 000 000 | neposkytuje sa | 6 000 000 |
| *pre mikro podniky, malé podniky a stredné podniky* | 20 000 000 | neposkytuje sa | 3 000 000 | neposkytuje sa | 3 000 000 |
| Minimálna výška podielu nových strojov, prístrojov a zariadení určených na výrobné účely na obstaranom dlhodobom hmotnom majetku a dlhodobom nehmotnom majetku | 60 % | neposkytuje sa | 60 % | neposkytuje sa | 60 % |
| Minimálny počet vytvorených nových pracovných miest | 0 | neposkytuje sa | 0 | neposkytuje sa | 0 |
| *pre mikro podniky, malé podniky a stredné podniky* | 0 | neposkytuje sa | 0 | neposkytuje sa | 0 |
| Zóna B | | |  |  |  |
| Minimálna výška hodnoty obstaraného dlhodobého hmotného majetku a dlhodobého nehmotného majetku | 20 000 000 | 30 000 000 | 3 000 000 | 3 000 000 | 3 000 000 |
| *pre mikro podniky, malé podniky a stredné podniky* | 10 000 000 | 15 000 000 | 1 500 000 | 1 500 000 | 1 500 000 |
| Minimálna výška podielu nových strojov, prístrojov a zariadení určených na výrobné účely na obstaranom dlhodobom hmotnom majetku a dlhodobom nehmotnom majetku | 50 % | 50 % | 50 % | 50 % | 50 % |
| Minimálny počet vytvorených nových pracovných miest | 0 | 0 | 0 | 200 | 0 |
| *pre mikro podniky, malé podniky a stredné podniky* | 0 | 0 | 0 | 30 | 0 |
| Zóna C | | |  |  |  |
| Minimálna výška hodnoty obstaraného dlhodobého hmotného majetku a dlhodobého nehmotného majetku | 10 000 000 | 20 000 000 | 1 500 000 | 1 500 000 | 1 500 000 |
| *pre mikro podniky, malé podniky a stredné podniky* | 5 000 000 | 7 500 000 | 750 000 | 750 000 | 750 000 |
| Minimálna výška podielu nových strojov, prístrojov a zariadení určených na výrobné účely na obstaranom dlhodobom hmotnom majetku a dlhodobom nehmotnom majetku | 40 % | 40 % | 40 % | 40 % | 40 % |
| Minimálny počet vytvorených nových pracovných miest | 0 | 0 | 0 | 100 | 0 |
| *pre mikro podniky, malé podniky a stredné podniky* | 0 | 0 | 0 | 20 | 0 |
| Zóna D | | |  |  |  |
| Minimálna výška hodnoty obstaraného dlhodobého hmotného majetku a dlhodobého nehmotného majetku | 500 000 | 1 000 000 | 200 000 | 200 000 | 200 000 |
| *pre mikro podniky, malé podniky a stredné podniky* | 250 000 | 500 000 | 100 000 | 100 000 | 100 000 |
| Minimálna výška podielu nových strojov, prístrojov a zariadení určených na výrobné účely na obstaranom dlhodobom hmotnom majetku a dlhodobom nehmotnom majetku | 30 % | 30 % | 30 % | 30 % | 30 % |
| Minimálny počet vytvorených nových pracovných miest | 0 | 0 | 0 | 20 | 0 |
| *pre mikro podniky, malé podniky a stredné podniky* | 0 | 0 | 0 | 10 | 0 |

Príloha č. 2

PODMIENKY NA POSKYTNUTIE INVESTIČNEJ POMOCI

V TECHNOLOGICKOM CENTRE

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Dotácia na dlhodobý hmotný majetok a dlhodobý nehmotný majetok | | Príspevok na vytvorené nové pracovné miesta | | Úľava na dani z príjmov | | Prevod nehnuteľného  majetku alebo nájom nehnuteľného majetku | |
| Prioritné oblasti | Ostatné  oblasti | Prioritné oblasti | Ostatné oblasti | Prioritné oblasti | Ostatné  oblasti | Prioritné oblasti | Ostatné  oblasti |
| Minimálna výška hodnoty obstaraného dlhodobého hmotného majetku a dlhodobého nehmotného  majetku | 200 000 | 400 000 | 100 000 | 200 000 | 100 000 | 200 000 | 100 000 | 200 000 |
| Minimálny počet nových pracovných miest | 10 | 20 | 10 | 20 | 10 | 20 | 10 | 20 |
| Minimálny násobok priemernej hrubej mesačnej mzdy vyplácanej zamestnancom prevádzkarne v porovnaní s priemernou nominálnou mesačnou mzdou zamestnanca zistenou pracoviskovou metódou a zverejnenou Štatistickým úradom Slovenskej republiky v okrese hlavného miesta realizácie investičného zámeru za kalendárny rok, ktorý predchádza kalendárnom roku, v ktorom bolo nové pracovné miesto vytvorené. | 2,00 | 1,70 | 2,00 | 1,70 | 2,00 | 1,70 | 2,00 | 1,70 |

Príloha č. 3

PODMIENKY NA POSKYTNUTIE INVESTIČNEJ POMOCI

V CENTRE PODNIKOVÝCH SLUŽIEB

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Dotácia na dlhodobý hmotný majetok a dlhodobý  nehmotný majetok | | Príspevok na vytvorené nové pracovné miesta | | Úľava na dani z príjmov | | Prevod nehnuteľného  majetku alebo nájom nehnuteľného majetku | |
| Prioritné oblasti | Ostatné  oblasti | Prioritné oblasti | Ostatné oblasti | Prioritné oblasti | Ostatné  oblasti | Prioritné oblasti | Ostatné  oblasti |
| Minimálna výška hodnoty obstaraného dlhodobého hmotného majetku a dlhodobého nehmotného  majetku | 200 000 | neposkytuje sa | 0 | 0 | 0 | 0 | 0 | 0 |
| Minimálny počet nových pracovných miest | 10 | neposkytuje sa | 20 | 50 | 20 | 50 | 20 | 50 |
| Minimálny násobok priemernej hrubej mesačnej mzdy vyplácanej zamestnancom prevádzkarne v porovnaní s priemernou nominálnou mesačnou mzdou zamestnanca zistenou pracoviskovou metódou a zverejnenou Štatistickým úradom Slovenskej republiky v okrese hlavného miesta realizácie investičného zámeru za kalendárny rok, ktorý predchádza kalendárnom roku, v ktorom bolo nové pracovné miesto vytvorené. | 1,8 | neposkytuje sa | 1,8 | 1,5 | 1,8 | 1,5 | 1,8 | 1,5 |

Príloha č. 4

PRIORITNÉ OBLASTI PRIEMYSELNEJ VÝROBY

|  |
| --- |
| **Relevantné odvetvia *SK NACE Rev. 2* na určenie prioritných oblastí** |
| C10 Výroba potravín |
| C20 Výroba chemikálií a chemických výrobkov |
| C21 Výroba základných farmaceutických výrobkov a farmaceutických prípravkov |
| C26 Výroba počítačových, elektronických a optických výrobkov |
| C27 Výroba elektrických zariadení |
| C28 Výroba strojov a zariadení i. n. |
| C29 Výroba motorových vozidiel, návesov a prívesov |
| C30 Výroba ostatných dopravných prostriedkov |
|  |
| **Relevantné technológie na určenie prioritných oblastí** |
| Autonómne a spolupracujúce priemyselné roboty a umelá inteligencia,  najmä autonómne spolupracujúce roboty, integrované snímače, kamery, systémy virtuálnej reality |
| Priemyselný internet vecí,  najmä sieť strojov a výrobkov, viacsmerová komunikácia medzi sieťovými objektmi |
| Simulácia,  najmä využitie údajov v reálnom čase a zrkadlenie fyzického sveta vo virtuálnom modeli |
| Rozšírená realita s informáciou v reálnom čase,  najmä rozšírenie reality pre údržbu, logistiku, podpora pre efektívne zobrazovanie informácii |
| Prídavná, podporná výroba,  najmä 3D tlač pre náhradné diely a prototypy |
| Veľké data a ich analýza,  najmä komplexné vyhodnotenie dostupných údajov, podpora rozhodovania a optimalizácia v reálnom čase |
| Cloud a kybernetická bezpečnosť,  najmä správa obrovského objemu údajov v otvorených systémoch a bezpečnostné systémy |

Príloha č. 5

PRIORITNÉ OBLASTI TECHNOLOGICKÝCH CENTIER

|  |
| --- |
| **Relevantné odvetvia *SK NACE Rev. 2* na určenie prioritných oblastí** |
| C10 Výroba potravín |
| C20 Výroba chemikálií a chemických výrobkov |
| C21 Výroba základných farmaceutických výrobkov a farmaceutických prípravkov |
| C26 Výroba počítačových, elektronických a optických výrobkov |
| C27 Výroba elektrických zariadení |
| C28 Výroba strojov a zariadení i. n. |
| C29 Výroba motorových vozidiel, návesov a prívesov |
| C30 Výroba ostatných dopravných prostriedkov |
|  |
| **Relevantné technológie na určenie prioritných oblastí** |
| Autonómne a spolupracujúce priemyselné roboty a umelá inteligencia,  najmä autonómne spolupracujúce roboty, integrované snímače, kamery, systémy virtuálnej reality |
| Priemyselný internet vecí,  najmä sieť strojov a výrobkov, viacsmerová komunikácia medzi sieťovými objektmi |
| Simulácia,  najmä využitie údajov v reálnom čase a zrkadlenie fyzického sveta vo virtuálnom modeli |
| Rozšírená realita s informáciou v reálnom čase,  najmä rozšírenie reality pre údržbu, logistiku, podpora pre efektívne zobrazovanie informácii |
| Prídavná, podporná výroba,  najmä 3D tlač pre náhradné diely a prototypy |
| Veľké data a ich analýza,  najmä komplexné vyhodnotenie dostupných údajov, podpora rozhodovania a optimalizácia v reálnom čase |
| Cloud a kybernetická bezpečnosť,  najmä správa obrovského objemu údajov v otvorených systémoch a bezpečnostné systémy |

Príloha č. 6

*MAXIMÁLNA INTENZITA INVESTIČNEJ POMOCI*

*V REGIÓNOCH SLOVENSKEJ REPUBLIKY*

|  |  |  |  |  |  |  |
| --- | --- | --- | --- | --- | --- | --- |
| *Región* | *Priemyselná výroba* | | *Technologické centrum* | | *Centrum podnikových služieb* | |
| *Prioritné oblasti* | *Ostatné*  *oblasti* | *Prioritné oblasti* | *Ostatné*  *oblasti* | *Prioritné oblasti* | *Ostatné*  *oblasti* |
| *Západné Slovensko* | *30 %* | *30 %* | *30 %* | *30 %* | *30 %* | *30 %* |
| *Stredné Slovensko* | *40 %* | *40 %* | *40 %* | *40 %* | *40 %* | *40 %* |
| *Východné Slovensko* | *50 %* | *50 %* | *50 %* | *50 %* | *50 %* | *50 %* |

Príloha č. 7

*MAXIMÁLNA VÝŠKA DOTÁCIE*

*NA DLHODOBÝ HMOTNÝ MAJETOK A DLHODOBÝ NEHMOTNÝ MAJETOK*

*V REGIÓNOCH SLOVENSKEJ REPUBLIKY*

|  |  |  |  |  |  |  |
| --- | --- | --- | --- | --- | --- | --- |
| *Región* | *Priemyselná výroba* | | *Technologické centrum* | | *Centrum podnikových služieb* | |
| *Prioritné oblasti* | *Ostatné*  *oblasti* | *Prioritné oblasti* | *Ostatné*  *oblasti* | *Prioritné*  *oblasti* | *Ostatné*  *oblasti* |
| *Západné Slovensko* | *30 %* | *neposkytuje sa* | *30 %* | *30 %* | *30 %* | *neposkytuje sa* |
| *Stredné Slovensko* | *40 %* | *40 %* | *40 %* | *40 %* | *40 %* | *neposkytuje sa* |
| *Východné Slovensko* | *50 %* | *50 %* | *50 %* | *50 %* | *50 %* | *neposkytuje sa* |

Príloha č. 8

*MAXIMÁLNA VÝŠKA ÚĽAVY NA DANI Z PRÍJMOV*

*V REGIÓNOCH SLOVENSKEJ REPUBLIKY*

|  |  |  |  |  |  |  |
| --- | --- | --- | --- | --- | --- | --- |
| *Región* | *Priemyselná výroba* | | *Technologické centrum* | | *Centrum podnikových služieb* | |
| *Prioritné oblasti* | *Ostatné*  *oblasti* | *Prioritné oblasti* | *Ostatné*  *oblasti* | *Prioritné*  *oblasti* | *Ostatné*  *oblasti* |
| *Západné Slovensko* | *30 %* | *30 %* | *30 %* | *30 %* | *30 %* | *30 %* |
| *Stredné Slovensko* | *40 %* | *40 %* | *40 %* | *40 %* | *40 %* | *40 %* |
| *Východné Slovensko* | *50 %* | *50 %* | *50 %* | *50 %* | *50 %* | *50 %* |

Príloha č. 9

*MAXIMÁLNA VÝŠKA PRÍSPEVKU NA VYTVORENÉ NOVÉ PRACOVNÉ MIESTA V ZÓNACH REGIÓNOV SLOVENSKEJ REPUBLIKY*

|  |  |  |  |  |  |  |
| --- | --- | --- | --- | --- | --- | --- |
| *Región* | *Priemyselná výroba* | | *Technologické centrum* | | *Centrum podnikových služieb* | |
| *Prioritné oblasti* | *Ostatné*  *oblasti* | *Prioritné oblasti* | *Ostatné*  *oblasti* | *Prioritné*  *oblasti* | *Ostatné*  *oblasti* |
| *Západné Slovensko* | | | | | | |
| *Zóna A* | *neposkytuje sa* | *neposkytuje sa* | *30 %* | *30 %* | *30 %* | *30 %* |
| *Zóna B* | *neposkytuje sa* | *neposkytuje sa* | *30 %* | *30 %* | *30 %* | *30 %* |
| *Zóna C* | *neposkytuje sa* | *neposkytuje sa* | *30 %* | *30 %* | *30 %* | *30 %* |
| *Zóna D* | *neposkytuje sa* | *neposkytuje sa* | *30 %* | *30 %* | *30 %* | *30 %* |
| *Stredné Slovensko* | | | | | | |
| *Zóna A* | *neposkytuje sa* | *neposkytuje sa* | *40 %* | *40 %* | *40 %* | *40 %* |
| *Zóna B* | *40 %* | *40 %* | *40 %* | *40 %* | *40 %* | *40 %* |
| *Zóna C* | *40 %* | *40 %* | *40 %* | *40 %* | *40 %* | *40 %* |
| *Zóna D* | *40 %* | *40 %* | *40 %* | *40 %* | *40 %* | *40 %* |
| *Východné Slovensko* | | | | | | |
| *Zóna A* | *neposkytuje sa* | *neposkytuje sa* | *50 %* | *50 %* | *50 %* | *50 %* |
| *Zóna B* | *50 %* | *50 %* | *50 %* | *50 %* | *50 %* | *50 %* |
| *Zóna C* | *50 %* | *50 %* | *50 %* | *50 %* | *50 %* | *50 %* |
| *Zóna D* | *50 %* | *50 %* | *50 %* | *50 %* | *50 %* | *50 %* |

Príloha č. 10

MAXIMÁLNY ROZDIEL MEDZI HODNOTOU NEHNUTEĽNÉHO MAJETKU

STANOVENOU ZNALECKÝM POSUDKOM A HODNOTOU PREVODU

NEHNUTEĽNÉHO MAJETKU V REGIÓNOCH SLOVENSKEJ REPUBLIKY

|  |  |  |  |  |  |  |
| --- | --- | --- | --- | --- | --- | --- |
| Región | Priemyselná výroba | | Technologické centrum | | Centrum podnikových služieb | |
| Prioritné oblasti | Ostatné  oblasti | Prioritné oblasti | Ostatné  oblasti | Prioritné  oblasti | Ostatné  oblasti |
| Západné Slovensko | 100 % | 100 % | 100 % | 100 % | 100 % | 100 % |
| Stredné Slovensko | 100 % | 100 % | 100 % | 100 % | 100 % | 100 % |
| Východné Slovensko | 100 % | 100 % | 100 % | 100 % | 100 % | 100 % |

Príloha č. 11

MAXIMÁLNY ROZDIEL MEDZI HODNOTOU NÁJMU NEHNUTEĽNÉHO MAJETKU

STANOVENOU ZNALECKÝM POSUDKOM A HODNOTOU NÁJMU

NEHNUTEĽNÉHO MAJETKU V REGIÓNOCH SLOVENSKEJ REPUBLIKY

|  |  |  |  |  |  |  |
| --- | --- | --- | --- | --- | --- | --- |
| Región | Priemyselná výroba | | Technologické centrum | | Centrum podnikových služieb | |
| Prioritné oblasti | Ostatné  oblasti | Prioritné oblasti | Ostatné  oblasti | Prioritné  oblasti | Ostatné  oblasti |
| Západné Slovensko | 90 % | 90 % | 90 % | 90 % | 90 % | 90 % |
| Stredné Slovensko | 90 % | 90 % | 90 % | 90 % | 90 % | 90 % |
| Východné Slovensko | 90 % | 90 % | 90 % | 90 % | 90 % | 90 % |

1. 1. Čl. 107 ods. 3 písm. a) a c) Zmluvy o fungovaní Európskej únie.

   [↑](#footnote-ref-2)
2. 1. § 5 písm. n) zákona č. 57/2018 Z. z. o regionálnej investičnej pomoci a o zmene a doplnení niektorých zákonov.

   [↑](#footnote-ref-3)
3. 1. § 2 ods. 1 zákona č. 336/2015 Z. z. o podpore najmenej rozvinutých okresov a o zmene a doplnení niektorých zákonov.

   *3a) Vyhláška Štatistického úradu Slovenskej republiky č. 306/2007 Z. z., ktorou sa vydáva Štatistická klasifikácia ekonomických činností.* [↑](#footnote-ref-4)
4. 1. Čl. 2 ods. 1 prílohy I nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26. 6. 2014) v platnom znení.

   *4a) Nariadenie Európskeho parlamentu a Rady (EÚ) 2021/1056 z 24. júna 2021, ktorým sa zriaďuje Fond na spravodlivú transformáciu (Ú. v. EÚ L 231, 30. 6. 2021).* [↑](#footnote-ref-5)
5. 1. § 6 ods. 1 písm. a) zákona č. 57/2018 Z. z.

   [↑](#footnote-ref-6)
6. 1. § 6 ods. 1 zákona č. 57/2018 Z. z.

   [↑](#footnote-ref-7)
7. 1. § 30a zákona č. 595/2003 Z. z. o dani z príjmov v znení neskorších predpisov.

   [↑](#footnote-ref-8)
8. 1. § 6 ods. 1 písm. b) zákona č. 57/2018 Z. z.

   [↑](#footnote-ref-9)
9. 1. § 53d zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.

   [↑](#footnote-ref-10)